Тырна мен Көкқұтан
Бір шалшықта бір көкқұтан мен тырна мекендеп тұрыпты. Тырна жалғыз тұруға қапаланып, көкқұтанға барып айтыпты: – Мен сені өзіме айттыра келдім, маған ти, екеуіміз бірге тұралық деп. – Жоқ, саған тимеймін, сенің жүнің қысқа, жаман ұшасың және де сен мені немен асырайсың? – деп, көкқұтан жауап қайтарады. Тырна үйіне қайт...

Бір шалшықта бір көкқұтан мен тырна мекендеп тұрыпты. Тырна жалғыз тұруға қапаланып, көкқұтанға барып айтыпты:
 – Мен сені өзіме айттыра келдім, маған ти, екеуіміз бірге тұралық деп.
 – Жоқ, саған тимеймін, сенің жүнің қысқа, жаман ұшасың және де сен мені немен асырайсың? – деп, көкқұтан жауап қайтарады. Тырна үйіне қайтты. Тырна кеткесін көкқұтан ойға қалады. Жалғыз тұру қапа ғой, тырнаға тиейін екеу болсақ уақыт та тез өтер, – дейді де, тырнаға барып:
 – Мен саған тиейін деп келдім, – дейді. Тырна ашуланып:
 – Жоқ, енді мен сені алмаймын, айттыра барғанда тисең еді, – деп қайтарды.
Ұялып һәм ызар болып көкқұтан үйіне қайтып келді. Бұдан кейін тырна ойға қалды:
 – Неге мен көкқұтанды қайтардым, екеу болсақ, қызығырақ болар еді деп, қайтадан көкқұтанға барады да: «Мен сені аламын, жүр енді біздің үйге», – дейді. Көкқұтан ашуланып:
 – Кет, енді итше шұбатылмай, өзім барғанда алсаң болмас па еді? – дейді.
Бұдан соң көкқұтан ойға қалып тырнаға барғанда, тырна алмай, оның артынан тырна барғанда көкқұтан тимей, екеуі осы уақытқа дейін әуре болып жүр.
Паспорт
Жинаушы: Көбеев Спандияр
Айтушы: Көрсетілмеген
Жыл: 1912
Жазба ID: Көрсетілмеген
Дереккөз кітап: Бабалар сөзі: Жүзтомдық.—Астана: «Фолиант», 2011. Т. 73: Хайуанаттар туралы ертегілер.—536 бет.
Беттер: 288
Метадерек
Орындаушы жынысы: ер
Жинаушы аты: Спандияр Көбеев
Жинаушы рөлі: ағартушы, аудармашы, жазушы
Институт: Әдебиет және өнер институты
Ел: Қазақстан
Бастапқы формат: ОҒК ҚҚ, 535-бума.
Цифрланған формат: ОҒК ҚҚ, 535-бума.
Негізгі тіл: Қазақша
Түпнұсқа тілі: Қазақша
Жазу графикасы: Кирилл
Бастапқы тіл: Қазақша
Мәтін тілі: Қазақша
Құқықтар және дәйексөз
Лицензия: Көрсетілмеген
Дереккөз: Көрсетілмеген
Ұсынылған дәйексөз
Тырна мен Көкқұтан (1912). Жинаушы: Көбеев Спандияр. ATU: 244А, АА244І, СУС244А. Дереккөз: Бабалар сөзі: Жүзтомдық.—Астана: «Фолиант», 2011. Т. 73: Хайуанаттар туралы ертегілер.—536 бет.. Беттер: 288. folkenu.kz корпусы. Қаралған күні 2026-07-18.
